Nordjyllands Beredskab blev onsdag aften kaldt ud til en brand på en ubeboet landejendom ved Mygdal. Meldingen om branden kom onsdag aften klokken 20.01. Nordjyllands Beredskabs mandskab fra stationen i Hirtshals rykkede ud, men ejendommens stuehus står ikke til at redde. - Ejendommen brænder ned. Vi ved endnu ikke, hvad der har startet branden. Det vil teknikere senere forsøge at fastslå, fortæller vagtchef Jes Falberg fra Nordjyllands Politi.

Opsummering:
Der udbrød onsdag aften brand på en landejendom ved Mygdal. Stuehuset står ikke til at redde.